Eitze (Landkreis Heidkreis)

Eitze () is en lütten Oort in de Gemeen Soltau in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Wolten.

 Geografie 

De Oort liggt in de Lümbörger Heid. Dat Water ut dat Rebeed flütt över de Warnau af.

De Naveröörd sünd Holtmannshoff un Neenkerken in’n Noorden, Siedlung Frielingen un Bahnhoff Frielingen in’n Noordoosten, Springhoorn un Leitzen in’n Oosten, Frielingen, Aver, Wolten un Bossel in’n Süüdoosten, Krüüzkamp un Bommessen in’n Süden, Löverschen, Oddingen un Riepholm in’n Süüdwesten un Delvendaal, Hiddingen, Jürshoff un Behningen in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buurschop Riep in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Soltau in’n Kanton Wasra.

De Oort hett vör 1852 to de Vaagdie Derpmark in de Amtsvaagdie Fambossel-Soltau tohöört un na 1852 to dat Amt Soltau. Na 1885 is ut dat Amt de Kreis Soltau worrn. An’n 1. Oktober 1932 is de Kreis mit’n Kreis Fambossel tohoopleggt worrn, wat aver al to’n 1. Oktober 1933 wedder trüggännert worrn is. Eerst 1977 sünd de Kreise wedder tohoopleggt worrn un hebbt denn Landkreis Soltau-Fambossel heten. 2011 hett düsse Landkreis den ne’en Naam Landkreis Heidkreis kregen.

De Oort höört von öllers bi de Buurschop un later de Gemeen Wolten mit bi, de an’n 1. März 1974 mit de Gemeenreform in Neddersassen Deel von de Gemeen Soltau worrn is. Sietdem höört Eitze binnen de Gemeen to de Oortschop Wolten, de en egen Oortsvörsteiher hett.

 Inwahnertall 

 Religion 

Eitze is evangeelsch-luthersch präägt un höört to dat Kaspel von de Johannis-Kark in Soltau.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

 Weertschop un Infrastruktur 

För Eitze is de freewillige Füürwehr Wolten mit tostännig.

 Verkehr 

Eitze liggt temlich aflegen. Von Eitze föhrt en Straat na Frielingen an de Kreisstraat 17, de in’n Noorden na Neenkerken an de Landsstraat 171/Bundsstraat 71 ran geiht un in’n Süüdwesten över Wolten na Bommessen an de B 440. Von Frielingen föhrt in’n Oosten de K 16 över Leitzen na Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 46 Derpmark liggt so 14 Kilometer in’n Süüdoosten von Eitze an de B 440.

Ofschoonst de Bahnlien Ülzen–Langwedel direkt an Eitze langslöppt, is de nächste Bahnhoff eerst teihn Kilometer wied weg in’n Oosten de Bahnhoff Soltau an de Bahnlien Ülzen–Langwedel un an de Heidbahn. Fröher harr ok Frielingen en Bahnhoff, de blots dree Kilometer weg weer.

 Footnoten 

Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 116
Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 162
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 110
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 91
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 100
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 49
Kategorie:Oort
Kategorie:Landkreis Heidkreis